Fílum

En zoologia, lo fílum (; al plural fíla ) o embrancament, es lo segond nivèl de la classificacion scientifica existent entre lo règne e la classa.

En taxinomia animala s'utiliza lo tèrme equivalent «embrancament», mentre que en botanica es la «division», mas lo Còdi Internacional de Nomenclatura d'algas, fonges e plantas accepta la designacion «fílum» dempuèi 1993.

Aquela categorizacion ierarquica e estatica es ara practicament abandonada al profièit d'una sistematica filogenetica que s'esfòrça d'èstre mai pròcha dels ligams de parentat genetics entre las espècias.

 Descripcion generala 
Lo tèrme foguèt inventat en 1866 per Ernst Haeckel que proven del grèc φῦλον, «raça». Observèt que las espècias evoluavan constantament vèrs de novèlas espècias que semblavan conservar pauc de caracteristicas coerentas entre elas e donc de caracteristicas que los distinguissián coma grop distint ("una unitat autonòma"): «Pasmens, una unitat reala e completament autonòma es benlèu l'agrégat de totas las espècias qu'an progressivament evoluat a partir de la meteissa forma originala comuna, coma, per exemple [sic], totes los vertebrats. Cridam aquel agregat [un] Stamm [valent a dire una raça] (fílum).»Wohl aber ist eine solche reale und vollkommen abgeschlossene Einheit die Summe aller Species, welche aus einer und derselben gemeinschaftlichen Stammform allmählig sich entwickelt haben, wie z. B. alle Wirbelthiere. Diese Summe nennen wir Stamm (Phylon).

Los organismes del meteis fílum an un plan estructural comun (derivat d'un ancessor comun a l'origina d'aquel plan estructural), non necessàriament evident segon la morfologia extèrna.

 Nòtas e referéncias 

Categoria:Biologia
Categoria:Botanica
Categoria:Taxinomia
Categoria:Embrancament